ΓΡΑΠΤΗ ΕΡΩΤΗΣΗ E-0379/02

υποβολή: Alexandros Alavanos (GUE/NGL) προς την Επιτροπή

(21 Φεβρουαρίου 2002)

Θέμα: Η αναγνώριση του ελληνικού νηογνώμονα

Σύμφωνα με την απάντηση της Επιτροπής στην ερώτησή μου (E-2339/99)(1) Κατά τη διάρκεια της επιθεώρησης, ο Ελληνικός Νηογνώμονας περιλάμβανε μόνο 941 ωκεανοπόρα πλοία άνω των 100 κχ και 60 επιθεωρητές αποκλειστικής απασχόλησης. Παρόλο που, σύμφωνα με άλλη μέθοδοπολογισμού, η οποία προτάθηκε από τον Ελληνικό Νηογνώμονα, οι επιθεωρητές αποκλειστικής απασχόλησης ήταν 86, ο αριθμός αυτός εξακολουθούσε να μην ανταποκρίνεται στους 100 επιθεωρητές αποκλειστικής απασχόλησης που απαιτούσε η οδηγία. Στις 22 Απριλίου 1998, δυνάμει του άρθρου 4 παράγραφος 3, ο Ελληνικός Νηογνώμονας αναγνωρίστηκε για τριετή περίοδο, κατά τη διάρκεια της οποίας θα μπορεί να εργάζεται μόνο για λογαριασμό των ελληνικών αρχών.

Σήμερα, ύστερα από έλεγχο της αρμόδιας επιτροπής της Ευρωπαϊκής Ένωσης και με την απόφαση της Επιτροπής της 13ης Δεκεμβρίου 2001, ο Ελληνικός Νηογνώμονας αναγνωρίσθηκε πάλι ως οργανισμός επιθεώρησης και εξέτασης πλοίων μόνο για την Ελλάδα και για τρία χρόνια, επειδή πληρούσε τα ποιοτικά μόνο κριτήρια της οδηγίας 94/57/ΕΚ(2) σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων.

Μπορεί να με πληροφορήσει η Επιτροπή γιατί περιορίζεται πάλι η αναγνώριση του Ελληνικού Νηογνώμονα μόνο για την Ελλάδα· Ποιά τα αποτελέσματα του ελέγχου στον Ελληνικό Νηογνώμονα· Θεωρεί ικανοποιητικά τα αποτελέσματα του ποιοτικού ελέγχου· Ποιές οι ελλείψεις όσον αφορά τα ποσοτικά κριτήρια·

(1) ΕΕ C 280 E της 3.10.2000, σελ. 29.

(2) ΕΕ L 319 της 12.12.1994, σελ. 20.

Απάντηση της κας de Palacio εξ ονόματος της Επιτροπής

(2 Απριλίου 2002)

Η αναγνώριση του Ελληνικού Νηογνώμονα Hellenic Register of Shipping (HRS) περιορίζεται στην Ελλάδα, σύμφωνα με τις διατάξεις της οδηγίας του Συμβουλίου 94/57/ΕΚ της 22ας Νοεμβρίου 1994 σχετικά με κοινούς κανόνες και πρότυπα για τους οργανισμούς επιθεώρησης και επιθεώρησης πλοίων και για τις συναφείς δραστηριότητες των ναυτικών αρχών(1). Η εν λόγω αναγνώριση ισχύει για περίοδο τριών ετών από 13ης Δεκεμβρίου 2001, και εξεδόθη μετά από ειδικό αίτημα του ελληνικούπουργείου εμπορικής ναυτιλίας, και μετά από αξιολογήσεις της Επιτροπής καθώς και μετά από θετική γνωμοδότηση της αντίστοιχης επιτροπής εκπροσώπων των κρατών μελών.

Στις αξιολογήσεις της Επιτροπής βεβαιώνονταν ότι ο ελληνικός νηογνώμων (HRS) ικανοποιούσε όλα τα κριτήρια της οδηγίας 94/57/ΕΚ. Ωστόσο, σε ό,τι αφορά τα ποσοτικά κριτήρια που τίθενται στις παραγράφους 2 και 3 του μέρους Γενικά του παραρτήματος, στο οποίο προβλέπεται ότι για ναπάρξει πλήρης αναγνώριση, η αρμόδια εταιρεία πρέπει να διαθέτει στους πίνακές της στόλο τουλάχιστον 1 000 ποντοπόρων σκαφών και να απασχολεί τεχνικό προσωπικό τουλάχιστον εκατό αποκλειστικών επιθεωρητών, τα εν λόγω κριτήρια δεν ικανοποιούνταν από τον HRS. Κατά την αξιολόγηση του HRS που προαναφέρεται, διαπιστώθηκε ότι ο αριθμός των ωκεανοπόρων σκαφών της HRS αποτελούνταν από 349 πλοία και ότι ο αριθμός των αποκλειστικών επιθεωρητών της εταιρείας ήταν 68 άτομα. Σε σχέση προς όλες τις αναγνωρισμένες εταιρείες, η εταιρεία αυτή είχε μια από τις καλύτερες αναλογίες χωρητικότητα σε τόνους ανά επιθεωρητή, αλλά ωστόσο η σχέση αυτή δεν είναι επαρκής για να επιτραπεί πλήρης αναγνώριση.

Έτσι η αναγνώριση του HRS περιορίζεται στην Ελλάδα αφού αυτός δεν ικανοποιεί τα ποσοτικά κριτήρια του παραρτήματος της οδηγίας. Ωστόσο λαμβάνονταςπόψη το γεγονός ότι ο HRS ικανοποιεί όλα τα ποιοτικά κριτήρια της οδηγίας, η εν λόγω εταιρεία μπορεί να εργάζεται για λογαριασμό όποιων άλλων διοικήσεων των κρατών μελών που μπορεί να αποφασίσουν να καταθέσουν παρόμοιο αίτημα στην Επιτροπή.

(1) ΕΕ L 319 της 12.12.1994.